pythainlp/thai-wiki-dataset-v4 huggingface dataset:
จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดมหาสารคาม พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองมหาสารคาม, อำเภอวาปีปทุม, อำเภอกันทรวิชัย, อำเภอเชียงยืน และอำเภอแกดำ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอโกสุมพิสัย, อำเภอบรบือ, อำเภอนาเชือก, อำเภอพยัคฆภูมิพิสัย, อำเภอนาดูน, อำเภอยางสีสุราช และกิ่งอำเภอกุดรัง
โจคิวโคคุมิน

โจคิวโคคุมิน (上級国民, jōkyū kokumin) เป็นคำศัพท์ที่ได้รับความนิยมในญี่ปุ่น ซึ่งถูกใช้บนอินเทอร์เน็ตเป็นหลักเพื่ออ้างถึงบุคคลที่มีอภิสิทธิ์และอยู่เหนือกว่าคนทั่วไป ในปี 2015 และ 2019 คำนี้ได้รับการเสนอชื่อเข้าชิงรางวัลคำศัพท์และคำฮิตแห่งปี ซึ่งจัดโดยสำนักพิมพ์ #เปลี่ยนทาง 
ความหมาย.
คำนี้ไม่มีนิยามที่ชัดเจน ในบางกรณีอาจหมายถึงกลุ่มชนชั้นสูงและผู้มั่งคั่ง หรืออาจหมายถึงนักการเมือง ผู้เชี่ยวชาญ และข้าราชการที่แสดงพฤติกรรมหรือกล่าวคำพูดที่คนทั่วไปไม่สามารถเข้าใจได้
นอกจากนี้ คำนี้ยังสามารถใช้หมายถึงกลุ่มบุคคลที่ใช้อำนาจทางการเมือง อำนาจทางการเงิน หรืออำนาจในรูปแบบอื่น ๆ เพื่อหลีกเลี่ยงอาชญากรรมและความรับผิดชอบทางสังคมของตนเอง
ประวัติ.
คำว่า พลเมืองชั้นสูง (Upper-Class Citizen) ได้รับความนิยมอย่างรวดเร็วตั้งแต่มีข้อกล่าวหาในปี 2015 ว่า ตราสัญลักษณ์ ของ โอลิมปิกฤดูร้อน 2020 และ พาราลิมปิกฤดูร้อน 2020 ละเมิดลิขสิทธิ์ ต่อมา คำนี้ถูกนำมาใช้ในอินเทอร์เน็ตและสื่อมวลชนในการรายงานอุบัติเหตุที่เกิดขึ้นในเดือนกุมภาพันธ์ 2018 ที่เขตมินาโตะ กรุงโตเกียว และอุบัติเหตุทางรถยนต์ที่ฮิงาชิ-อิเคบุคุโระในเดือนเมษายน 2019 ซึ่งทำให้มีผู้เสียชีวิต
การพัฒนาตราสัญลักษณ์โอลิมปิกและพาราลิมปิกโตเกียว 2020.
ในปี 2015 มีข้อกล่าวหาเรื่องการละเมิดลิขสิทธิ์เกี่ยวกับตราสัญลักษณ์ของโอลิมปิกฤดูร้อน 2020 และ พาราลิมปิกฤดูร้อน 2020 คณะกรรมการจัดการแข่งขันกีฬาโอลิมปิกและพาราลิมปิกโตเกียว (TOCOG) ได้จัดการแถลงข่าว และสื่อมวลชนรวมถึงผู้ใช้อินเทอร์เน็ตนำคำว่า พลเมืองชั้นสูง มาใช้
อุบัติเหตุทางรถยนต์ร้ายแรงที่ฮิงาชิ-อิเคบุคุโระ.
เมื่อวันที่ 19 เมษายน 2019 รถยนต์คันหนึ่งเสียการควบคุมในฮิงาชิ-อิเคบุคุโระ, โตเกียว ทำให้ผู้หญิงอายุ 31 ปีและลูกสาวอายุ 3 ปีของเธอเสียชีวิตขณะข้ามทางม้าลาย และมีผู้บาดเจ็บอีก 10 ราย รวมถึงคนขับรถและภรรยาของเขา คนขับรถคือ โคโซ อีซูกะ (อายุ 87 ปีขณะนั้น) อดีตข้าราชการระดับสูงของกระทรวงเศรษฐกิจ การค้า และอุตสาหกรรม (METI) และอดีตรองประธานบริษัท คูโบต้า คอร์ปอเรชั่น อย่างไรก็ตาม อีซูกะไม่ได้ถูกจับกุม แต่ถูกส่งตัวไปรักษาที่โรงพยาบาลแทน ทำให้เกิดข้อกล่าวหาเรื่องการเลือกปฏิบัติในกระบวนการยุติธรรม โดยชาวเน็ตใช้คำว่า พลเมืองชั้นสูง เพื่อสะท้อนถึงสถานะทางสังคมของเขาและการได้รับอภิสิทธิ์พิเศษ
ในทางตรงกันข้าม สองวันถัดมา คนขับรถโดยสารประจำทาง ซึ่งเกิดอุบัติเหตุที่โกเบและทำให้มีผู้เสียชีวิต 2 คน ถูกจับกุมทันทีที่เกิดเหตุ
นอกจากนี้ สื่อมวลชนรายงานชื่ออีซูกะว่าเป็น "อดีตข้าราชการ" หรือ "อดีตผู้อำนวยการ" แทนที่จะเป็น "ผู้ต้องสงสัย" เนื่องจากเขาเคยเป็นข้าราชการระดับสูงของกระทรวงอุตสาหกรรมและการค้าระหว่างประเทศ (MITI) และเคยดำรงตำแหน่งเป็นประธานสมาคมอุตสาหกรรม ตลอดจนเป็นผู้อำนวยการบริษัทเครื่องจักรขนาดใหญ่ ความรู้สึกว่าเขาได้รับการปฏิบัติเป็นพิเศษทำให้เกิดเสียงวิพากษ์วิจารณ์อย่างหนัก ส่งผลให้คำว่า พลเมืองชั้นสูง ถูกเสนอชื่อเข้าชิงรางวัลคำใหม่และคำยอดฮิตแห่งปี 2019 นอกจากนี้ หนังสือเรื่อง "พลเมืองชั้นสูง/พลเมืองชั้นล่าง" โดย อากิระ ทาจิบานะ ซึ่งออกจำหน่ายในเดือนสิงหาคมปีเดียวกัน มียอดพิมพ์ถึง 130,000 ฉบับ
คาบสมุทรไตมีร์

คาบสมุทรไตมีร์ ("ty-meer") เป็นคาบสมุทรที่ตั้งอยู่ทางภาคเหนือสุดของประเทศรัสเซียในเขตสหพันธ์ไซบีเรีย และเป็นส่วนที่อยู่เหนือสุดของแผ่นดินยูเรเชีย ในทางบริหาร เป็นส่วนหนึ่งของดินแดนครัสโนยาสค์ซึ่งเป็นหน่วยองค์ประกอบของประเทศรัสเซีย
ภูมิศาสตร์.
คาบสมุทรไตมีร์ตั้งอยู่ระหว่างอ่าวเยนีเซย์ของทะเลคาราและอ่าวคาตังกาของทะเลลัปเตฟ
ทะเลสาบไตมีร์และเทือกเขาเบียร์รังกาตั้งอยู่ภายในคาบสมุทรไตมีร์อันกว้างใหญ่
แหลมเชลยุสกิน ซึ่งเป็นจุดเหนือสุดของทวีปยูเรเชีย ตั้งอยู่ที่ปลายด้านเหนือของคาบสมุทรไตมีร์
แอลี ซีนอ

แอลี ซีนอ  เป็นนามแฝง#เปลี่ยนทาง ของอดีตมุสลิมชาวแคนาดาที่เกิดในอิหร่าน ผู้เป็นนักเคลื่อนไหวและนักวิจารณ์ศาสนาอิสลาม ซีนอเป็นผู้ก่อตั้งเว็บไซต์ต่อต้านมุสลิม#เปลี่ยนทาง ชื่อ วิกิอิสลาม และดูแลเว็บไซต์จำนวนหนึ่งเพื่อส่งเสริมสิ่งที่เขาเรียกว่า "ความจริง" เกี่ยวกับศาสนาอิสลาม เขามีความเกี่ยวข้องกับขบวนการญิฮาดโต้กลับ#เปลี่ยนทาง 
ผลงาน.
ใน ค.ศ. 2001 ซีนอก่อตั้ง Faith Freedom International (FFI) เว็บไซต์ต่อต้านมุสลิม ญิฮาดโต้กลับที่เป็นที่นิยม#เปลี่ยนทาง โดยอธิบายจุดมุ่งหมายเพื่อเป็น "[การ]กระชากหน้ากากอิสลามและ[การ]ช่วยเหลือมุสลิมให้ออก[จากศาสนา]" ภายหลังเขาจัดตั้งวิกิอิสลามใน ค.ศ. 2006 และก็เปิดบล็อก alisina.org ที่ "อุทิศต่อการโจมตีอิสลาม"#เปลี่ยนทาง 
เขาหวังที่จะเริ่มถ่ายทำภาพยนตร์ชีวประวัติมุฮัมมัดใน ค.ศ. 2013 โดยอ้างว่ารวบรวมเงิน 2 ล้านดอลลาร์จากเป้าหมายทั้งหมด 10 ล้านดอลลาร์ใน ค.ศ. 2012
ซีนอเป็นสมาชิกคณะกรรมการ Stop Islamization of Nations ของพาเมลา เกลเลอร์ สาขาของ Stop Islamization of America ที่ทาง SPLC จัดให้เป็นกลุ่มเกลียดชัง
มุมมอง.
ซีนอได้ตั้งคำถามถึงความถูกต้องของศาสนาอิสลามในฐานะศาสนาและเรียกมันว่า “ลัทธิการเมืองที่ไม่สามารถปฏิรูปได้ รุนแรง และก้าวร้าว” เขาและผู้ร่วมงานได้ใช้แนวทางของเขาเพื่อโต้แย้งว่าศาสนาอิสลามเป็นศาสนาที่ชั่วร้ายและเป็นเท็จโดยเนื้อแท้ และเป็น "ลัทธิที่เติบโตเกินขอบเขต" เขายังอ้างว่าจะมอบเงิน 50,000 ดอลลาร์สหรัฐให้แก่ใครก็ตามที่สามารถหักล้างข้อกล่าวหาของเขาที่ว่ามุฮัมมัดเป็น "คนหลงตัวเอง ผู้เกลียดผู้หญิง ผู้ข่มขืน ผู้ใคร่เด็ก ผู้ตัณหาจัด ผู้ทรมาน ฆาตรกรหมู่ ผู้นำลัทธิ มือสังหาร ผู้ก่อการร้าย คนบ้า และคนปล้นสะดม"" ซีนอมองคำว่า "มุสลิม" เป็นคำพ้องความหมายกับ "คนโง่ อนารยชน ฐัค ผู้เย่อหยิ่ง คนสมองตาย ซอมบี อันธพาล คนพาล คนไร้ยางอาย คนป่าเถื่อน และสิ่งที่ต่ำช้าอื่น ๆ อีกมากมาย" 
คำตอบรับ.
ซีนอ FFI และวิกิอิสลามเป็นที่สังเกตได้จากวาทกรรมต่อต้านมุสลิม ซีนอถูกยกเป็นตัวอย่างของ "ความคลั่งไคล้ในการต่อต้านอิสลาม"#เปลี่ยนทาง และถือเป็นนักเคลื่อนไหวต่อต้านอิสลามอย่างรุนแรง Geert Wilders นักการเมืองขวาจัดชาวดัตช์ อ้างคำพูดของซีนอ
ทะเลสาบไตมีร์

ทะเลสาบไตมีร์  เป็นทะเลสาบในพื้นที่ศูนย์กลางของคาบสมุทรไตมีร์ในดินแดนครัสโนยาสค์ สหพันธรัฐรัสเซีย ตั้งอยู่ทางใต้ของเทือกเขาเบียร์รังกา 
ภูมิศาสตร์.
ทะเลสาบไตมีร์เป็นทะเลสาบขนาดใหญ่ มีความยาวประมาณ ในแนวตะวันออก-ตะวันตก รูปร่างไม่เป็นระเบียบและมีแขนงหลายส่วนแผ่ออกไปในทิศทางต่าง ๆ ครอบคลุมพื้นที่กว้าง อย่างไรก็ตาม ความกว้างสูงสุดของทะเลสาบเพียง ในส่วนที่กว้างที่สุดทางฝั่งตะวันออกของทะเลสาบ 
ทะเลสาบไตมีร์ปกคลุมด้วยน้ำแข็งตั้งแต่ปลายเดือนกันยายนถึงเดือนมิถุนายน แม่น้ำสายหลักที่ไหลเข้าสู่ทะเลสาบจากทางทิศตะวันตกคือ ไทเมราตอนบน แม่น้ำสายอื่น ๆ ที่ไหลลงสู่ทะเลสาบ ได้แก่ แม่น้ำซาปัดนายา, แม่น้ำเซเวอร์นายา, บีกาดา-อันกูมา, ยามู-ทาริดา และ คาลามิสซาโม ส่วนไทเมราตอนล่างไหลออกจากทะเลสาบไปทางทิศเหนือผ่านเทือกเขาเบียร์รังกา 
พื้นที่ทุนดราทางใต้ของทะเลสาบไตมีร์เต็มไปด้วยทะเลสาบขนาดเล็กและหนองน้ำ มีทะเลสาบขนาดใหญ่อยู่สองแห่งทางตะวันออกและตะวันออกเฉียงใต้ของทะเลสาบไตมีร์บริเวณอ่าวยามูเนรู ได้แก่ ทะเลสาบกุงกูซาลัค ซึ่งอยู่ห่างออกไป 33 กม. (21 ไมล์) ทางทิศตะวันออก และ ทะเลสาบพอร์ตญากิโน ซึ่งอยู่ห่างออกไป 72 กม. (45 ไมล์) ทางทิศตะวันออกเฉียงใต้ โดยทะเลสาบทั้งสองแห่งนี้มีความกว้างประมาณ 20 กม. (12 ไมล์)
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
จังหวัดขอนแก่นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดขอนแก่น พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 11 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2529 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1, 2 และ 3) และ 2 คน (สำหรับเขตเลือกตั้งที่ 4)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองขอนแก่น, อำเภอพระยืน และอำเภอมัญจาคีรี
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอบ้านไผ่, อำเภอพล, อำเภอหนองสองห้อง, อำเภอชนบท, อำเภอแวงน้อย, กิ่งอำเภอแวงใหญ่ และกิ่งอำเภอเปือยน้อย
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอน้ำพอง, อำเภอหนองเรือ, อำเภอกระนวน, อำเภอเขาสวนกวาง และอำเภออุบลรัตน์
เขตเลือกตั้งที่ 4.
เขตการเลือกตั้งที่ 4 ประกอบด้วยอำเภอชุมแพ, อำเภอภูเวียง, อำเภอบ้านฝาง, อำเภอสีชมพู และกิ่งอำเภอภูผาม่าน
ธี่หยด 3

ธี่หยด 3  เป็นภาพยนตร์ไทยแนวสยองขวัญเหนือธรรมชาติสร้างโดยเมเจอร์ จอยน์ ฟิล์ม และบีอีซีฟิล์ม จากการกำกับของณฤทธิ์ ยุวบูรณ์ ผู้อำนวยการสร้างที่ลงมากำกับภาพยนตร์เป็นครั้งแรกแทนที่ทวีวัฒน์ วันทา ซึ่งเป็นผู้กำกับจาก 2 ภาคแรกที่ถอนตัวไป นำแสดงโดยณเดชน์ คูกิมิยะ, เดนิส เจลีลชา คัปปุน, ณัฐชา นีน่า เจสซิกา พาโดวัน, กาจบัณฑิต ใจดี, พีระกฤตย์ พชรบุณยเกียรติ, องอาจ เจียมเจริญพรกุล, ปรเมศร์ น้อยอ่ำ และอริศรา วงษ์ชาลี,ดวงใจ หิรัญศรี,เฌอมาวีร์ สุวรรณภาณุโชค,จักริน ภูริพัฒน์เดิมมีกำหนดเข้าฉายวันแรกในวันที่ 8 ตุลาคม พ.ศ. 2568 ก่อนจะเลื่อนวันฉายขยับขึ้นมาเป็นวันที่ 1 ตุลาคม พ.ศ. 2568 โดยในภาคนี้ยังได้ เฌอมาวีร์ สุวรรณภาณุโชคมาร่วมแสดง เดิมมีการวางตัวสีดา พัวพิมล นักแสดงอาวุโสมากฝีมือให้มาร่วมแสดง แต่สีดากลับเสียชีวิตอย่างกระทันหันเมื่อวันที่ 20 มีนาคม พ.ศ. 2568 ก่อนที่ในเวลาต่อมาจะได้ดวงใจ หิรัญศรี มารับบทแทน
เรื่องย่อ.
หลังจากเหตุการณ์ร้ายผ่านไป ครอบครัวตัว ย. ได้กลับมามีชีวิตปกติสุขอีกครั้ง “ยักษ์” เริ่มนึกถึงการกลับไปทำในสิ่งที่ตนเองรัก คือการเป็นทหาร แต่แล้วเรื่องที่ไม่คาดคิดก็เกิดขึ้น เมื่อ “ยี่” น้องสาวคนเล็กของบ้าน โดนจับตัวไปโดยพวกผีที่ยักษ์ไม่เคยพบเจอมาก่อน ครั้งนี้ “ยักษ์” และ “จ่าปพันธ์” พร้อมด้วย “ยศ” กับ “ยอด” ต้องรีบออกเดินทางตามหายี่กลับมา ณ บ่องสะโหนดเบียง ป่าที่ขึ้นชื่อว่าผีชุมยิ่งกว่ายุง และได้พบกับ “ยะขิ่น” และ “กองมู” ก่อนที่เรื่องเลวร้ายจะเกิดขึ้น แต่การเดินทางครั้งใหม่นี้จะพาพวกเขาไปเจอกับจุดเริ่มต้นของความสยองเกินคาดเดา ผ่านหนทางสุดลึกลับและอันตราย!
งานสร้าง.
ในเดือนกุมภาพันธ์ พ.ศ. 2568 ทางเอ็มพิคเจอร์ส ซึ่งเป็นผู้สร้างและผู้จัดจำหน่ายได้นำโปรเจ็กต์ภาพยนตร์เรื่อง ธี่หยด 3 ไปเปิดตัวในตลาดซื้อขายหนังภายในงานเทศกาลภาพยนตร์เบอร์ลิน 2025 
ขณะที่ในงาน European Film Market ภาพยนตร์เรื่อง ธี่หยด 3 ได้รับกระแสตอบรับอย่างล้นหลามตั้งแต่ยังไม่เปิดกล้อง โดยสามารถขายลิขสิทธิ์ให้กับทุกประเทศในอาเซียนได้ตั้งแต่วันแรก 
จากนั้นในวันที่ 3 มีนาคม พ.ศ. 2568 ได้มีการจัดพิธีบวงสรวงภาพยนตร์เพื่อความเป็นสิริมงคลที่ สตูดิโอช่อง 3 หนองแขม โดยมีกำหนดเปิดกล้องในวันที่ 16 มีนาคม พ.ศ. 2568 ต่อมาในค่ำวันเดียวกัน ณเดชน์ได้ให้สัมภาษณ์สื่อมวลชนว่านอกจากจะมี ธี่หยด 3 ที่เข้าฉายในปีนี้แล้ว ยังมีสมิงเขาขวางที่เป็นภาคแยกของธี่หยดโดยเป็นปฐมบทการพบกันของยักษ์และจ่าปพันธ์ ก่อนที่เจอกับผีชุดดำในภาคแรก ที่เตรียมเปิดกล้องถ่ายทำในเดือนตุลาคม โดยมีกำหนดเข้าฉายในช่วงปีหน้า กระทั่งปิดกล้องในวันที่ 10 พฤษภาคม พ.ศ. 2568
ต่อมาในวันที่ 14 พฤษภาคม พ.ศ. 2568 ภายในงานเทศกาลภาพยนตร์เมืองคานส์ ธี่หยด 3 ได้เปิดเผยภาพ First Look ให้ได้ชมเป็นครั้งแรก และในวันที่ 24 มิถุนายน พ.ศ. 2568 ทางช่อง 3 , Major Group และ M Studio ได้ปล่อยทีเซอร์ตัวอย่างแรกของเรื่องให้ได้ชม
มิสยูนิเวิร์สไทยแลนด์ 2568

มิสยูนิเวิร์สไทยแลนด์ 2568  เป็นการประกวดมิสยูนิเวิร์สไทยแลนด์ ในปี พ.ศ. 2568 และเป็นปีแรกที่ดำเนินการจัดการประกวดโดย บริษัท มิสแกรนด์อินเตอร์เนชั่นแนล จำกัด (มหาชน) ซึ่งได้รับสิทธิ์ต่อจากทีพีเอ็น โกลบอล โดยใช้รูปแบบการประกวดหาตัวแทนจังหวัดทั้ง 77 จังหวัด เพื่อมาประกวดในระดับประเทศ กำหนดจัดขึ้นในวันที่ 23 สิงหาคม พ.ศ. 2568 ณ เอ็มจีไอ ฮอลล์ บราโว บีเคเค กรุงเทพมหานคร โดยในช่วงสุดท้ายของการประกวด นาตาลี เกลโบวา นางงามจักรวาล 2005 ได้สวมมงกุฎและสายสะพายให้กับปวีนา ซิงห์ เป็นผู้ดำรงตำแหน่งมิสยูนิเวิร์สไทยแลนด์ 2025 คนใหม่ ซึ่งจะเป็นตัวแทนของไทยในการประกวดนางงามจักรวาล 2025 ที่ประเทศไทยเป็นเจ้าภาพในเดือนพฤศจิกายนปีเดียวกัน
ภาพรวมการประกวด.
มิสยูนิเวิร์สไทยแลนด์ 2568 เป็นการประกวดภายใต้ชื่อ มิสยูนิเวิร์สไทยแลนด์ ครั้งที่ 14 แต่เป็นปีแรกที่เปลี่ยนผู้จัดการประกวดจากบริษัท ทีพีเอ็น โกลบอล จำกัด เป็นบริษัท บริษัท มิสแกรนด์ อินเตอร์เนชั่นแนล จำกัด (มหาชน) ซึ่งได้เข้าซื้อสิทธิ์การประกวดรายการนี้จากเจเคเอ็น โกลบอล กรุ๊ป ซึ่งเป็นเจ้าของร่วมขององค์การนางงามจักรวาล ด้วยระยะเวลา 5 ปีในเบื้องต้น ก่อนต่อสัญญาเพิ่มอีก 20 ปี รวมเป็น 25 ปีในเวลาต่อมา
การจัดประกวดในปีนี้ยังคงใช้ระบบจังหวัดผ่านผู้อำนวยการกองประกวดระดับจังหวัด (Provincial Director) เช่นเดียวกับมิสยูนิเวิร์สไทยแลนด์ 2 ปีล่าสุด แต่มีความแตกต่างจากทั้ง 2 ปีดังกล่าวคือ ต้องหาตัวแทนประจำจังหวัดด้วยการประกวดเท่านั้น โดยมีผู้ถือลิขสิทธิ์การจัดประกวดครบทั้ง 77 จังหวัด ทั้งนี้ ผู้ชนะการประกวดดังกล่าวจะเป็นตัวแทนประจำแต่ละจังหวัด เพื่อเข้าร่วมการประกวดในระดับประเทศต่อไป
สถานที่และกำหนดการ.
เมื่อวันที่ 18 กุมภาพันธ์ พ.ศ. 2568 ในงานเปิดตัวผู้ถือลิขสิทธิ์มิสยูนิเวิร์สไทยแลนด์ 2568 ณวัฒน์ อิสรไกรศีล ได้ประกาศจังหวัดเจ้าภาพในการเก็บตัวว่าจะเก็บตัวที่จังหวัดภูเก็ต และมีกำหนดจัดการประกวดรอบตัดสินขึ้นในวันที่ 23 สิงหาคม พ.ศ. 2568 ณ เอ็มจีไอ ฮอลล์, ศูนย์การค้าบราโว บีเคเค, กรุงเทพมหานคร
กิจกรรมการประกวด.
กิจกรรมที่ 1 ก่อนเข้ากองการประกวด.
กิจกรรมที่ 1.1 การปักตะกร้าบนติ๊กต็อก.
เป็นกิจกรรมการปักตะกร้าขายของในแอพพลิเคชั่นติ๊กต็อก โดยตั้งเป้าหมายให้ทำยอดขายให้ได้ 1,200,000 ออเดอร์ โดยผู้ที่ทำได้ถึงเป้าหมายข้างต้นจะได้รับรางวัลโดยการไปท่องเที่ยวที่ประเทศเกาหลีใต้
โซชา โรคมอร์

โซชา ไค โรคมอร์ ("ZOH-'-_-'-mor"; เกิด 11 ธันวาคม ค.ศ. 1984) เป็นนักแสดงชาวอเมริกัน เธอเป็นที่รู้จักจากบทบาท โจ แอนน์ ในภาพยนตร์เรื่อง "Precious" และบทแทมราในซีรีส์เรื่อง "The Mindy Project"
ชีวิตวัยเด็กและการศึกษา.
โรคมอร์เกิดในปี ค.ศ. 1984 ที่ลอสแอนเจลิส และได้รับการตั้งชื่อตามชาวโซซาในแอฟริกาใต้ เธอเริ่มแสดงละครเมื่อเข้าเรียนที่ The Amazing Grace Conservatory ในระดับเกรดเก้า หลังจากจบมัธยมปลาย เธอได้ย้ายไปนครนิวยอร์ก และจบการศึกษาจากโครงการ Tisch ที่มหาวิทยาลัยนิวยอร์ก
อ่าวเยนีเซย์

อ่าวเยนีเซย์ ("Yeniseysky zaliv") เป็นปากแม่น้ำที่ยาวและกว้างซึ่งแม่น้ำเยนีเซย์ไหลลงสู่ทะเลคารา
อ่าวเยนีเซย์และเกาะต่าง ๆ อยู่ในเขตการปกครองของดินแดนครัสโนยาร์สก์ซึ่งเป็นเขตการปกครองของสหพันธรัฐรัสเซีย และเป็นส่วนหนึ่งของเขตสงวนธรรมชาติอาร์กติกใหญ่ ซึ่งเป็นเขตสงวนธรรมชาติที่ใหญ่ที่สุดในรัสเซีย
สถานีชีววิทยาวิลเลมบาเรนต์เป็นสถานีขั้วโลกตั้งอยู่ทางทิศตะวันออกเฉียงเหนือของอ่าวเมดูซา ที่ปลายเหนือของปากแม่น้ำเยนีเซย์.
โยฮันเนส เฮากูร์ โยฮันเนสสัน

โยฮันเนส เฮากูร์ โยฮันเนสสัน (เกิด 26 กุมภาพันธ์ ค.ศ. 1980) เป็นนักแสดงชาวไอซ์แลนด์ เขาแสดงในละครชุดทางโทรทัศน์เรื่อง "มหาศึกชิงบัลลังก์" (2016) "" (2022) และ "Succession" (2023) รวมถึงภาพยนตร์ "บลอนด์สวยกระจุย" (2017) และ "อัลฟ่า ผจญนรกแดนทมิฬ 20,000 ปี" (2018)
การท่องเที่ยวแห่งสหประชาชาติ

องค์การการท่องเที่ยวโลกแห่งสหประชาชาติ หรือ การท่องเที่ยวแห่งสหประชาชาติ (เดิมชื่อ UNWTO) เป็นหน่วยงานพิเศษของสหประชาชาติที่ส่งเสริมการท่องเที่ยวที่รับผิดชอบ ยั่งยืน และเข้าถึงได้สำหรับทุกคน สำนักงานใหญ่ตั้งอยู่ที่กรุงมาดริด ประเทศสเปน สำนักงานอื่น ๆ ได้แก่ สำนักงานสนับสนุนระดับภูมิภาคเอเชียและแปซิฟิกในเมืองนารระ ประเทศญี่ปุ่น และสำนักงานระดับภูมิภาคตะวันออกกลางในริยาด ประเทศซาอุดีอาระเบีย
สำนักงานการท่องเที่ยวแห่งสหประชาชาติทำหน้าที่เป็นลานประชาคมระดับโลกทางด้านนโยบายการท่องเที่ยวและเป็นแหล่งค้นคว้าและความรู้ด้านการท่องเที่ยว ส่งเสริมการแข่งขันด้านการท่องเที่ยว นวัตกรรม การศึกษา การลงทุน และการเปลี่ยนแปลงทางดิจิทัล องค์กรยังมุ่งเน้นด้านจริยธรรม วัฒนธรรม และความรับผิดชอบต่อสังคมที่เกี่ยวข้องกับการท่องเที่ยว ให้ความร่วมมือทางเทคนิค รวมถึงสถาบันการท่องเที่ยวแห่งสหประชาชาติและงานสถิติ
ภาษาทางการของการท่องเที่ยวแห่งสหประชาชาติมี 6 ภาษา ได้แก่ ภาษาอาหรับ จีน อังกฤษ ฝรั่งเศส รัสเซีย และสเปน
กลุ่มตลาดร่วมอเมริกาใต้ตอนล่าง

กลุ่มตลาดร่วมอเมริกาใต้ตอนล่าง  ซึ่งโดยทั่วไปรู้จักกันในชื่อ Mercosur ในภาษาสเปน และ Mercosul ในโปรตุเกส เป็นกลุ่มการค้าของทวีปอเมริกาใต้ ที่จัดตั้งขึ้นโดยสนธิสัญญาอาซุนซิออน ในปี 1991 และพิธีสารโอรูเปรตู ในปี 1994 สมาชิกเต็มรูปแบบได้แก่ อาร์เจนตินา โบลิเวีย บราซิล ปารากวัย และอุรุกวัย ส่วนเวเนซุเอลา เป็นสมาชิกเต็มรูปแบบแต่ถูกระงับตั้งแต่วันที่ 1 ธันวาคม 2016 สำหรับประเทศที่เป็นสมาชิกสมทบประกอบด้วย ชิลี โคลอมเบีย เอกวาดอร์ กาย อานา ปานามา เปรู และซูรินาม ขณะที่โบลิเวียเป็นสมาชิกเต็มตัวเมื่อวันที่ 8 กรกฎาคม พ.ศ. 2567
สมาคมเพื่อการพัฒนาระหว่างประเทศ

สมาคมเพื่อการพัฒนาระหว่างประเทศ ((IDA)) เป็นสถาบันการเงินเพื่อการพัฒนาซึ่งเสนอเงินกู้และเงินอุดหนุนพิเศษแก่ประเทศกำลังพัฒนาที่ยากจนที่สุดในโลก IDA เป็นสมาชิกของกลุ่มธนาคารโลกและมีสำนักงานใหญ่อยู่ในกรุงวอชิงตัน ดี.ซี. ประเทศสหรัฐอเมริกา ก่อตั้งขึ้นใน ค.ศ. 1960 เพื่อเป็นการส่งเสริมธนาคารระหว่างประเทศเพื่อการบูรณะและการพัฒนาที่มีอยู่แล้ว โดยการให้สินเชื่อแก่ประเทศกำลังพัฒนาซึ่งมีรายได้มวลรวมประชาชาติต่ำที่สุด มีความน่าเชื่อถือทางเครดิตต่ำหรือมีรายได้ต่อหัวต่ำที่สุด สมาคมเพื่อการพัฒนาระหว่างประเทศและธนาคารระหว่างประเทศเพื่อการบูรณะและการพัฒนา เรียกโดยรวมว่า ธนาคารโลก เนื่องจากมีผู้นำฝ่ายบริหารชุดเดียวกันและดำเนินงานโดยเจ้าหน้าที่ชุดเดียวกัน
ธนาคารระหว่างประเทศเพื่อการบูรณะและการพัฒนา

ธนาคารระหว่างประเทศเพื่อการบูรณะและการพัฒนา ((IBRD)) เป็นสถาบันการเงินระหว่างประเทศที่ก่อตั้งขึ้นใน ค.ศ. 1944 และมีสำนักงานใหญ่ตั้งอยู่ในกรุงวอชิงตัน ดี.ซี. สหรัฐอเมริกา โดยเป็นหน่วยงานสินเชื่อของกลุ่มธนาคารโลก IBRD เสนอสินเชื่อให้กับประเทศกำลังพัฒนาที่มีรายได้ปานกลาง เป็นสถาบันแรกจากทั้งหมด 5 สถาบันของกลุ่มธนาคารโลก ภารกิจเริ่มแรกของ IBRD ในปี 1944 คือการจัดหาเงินทุนเพื่อบูรณะประเทศต่าง ๆ ในยุโรปที่ได้รับผลกระทบจากสงครามโลกครั้งที่ 2 IBRD และหน่วยงานการให้สินเชื่อแบบผ่อนปรน คือ สมาคมเพื่อการพัฒนาระหว่างประเทศ (IDA) ซึ่งเรียกโดยรวมว่า ธนาคารโลก เนื่องจากมีผู้นำและพนักงานคนเดียวกัน
เบนสัน บูน

เบนสัน เจมส์ บูน (เกิด 25 มิถุนายน ค.ศ. 2002) เป็นนักร้องและนักแต่งเพลงชาวอเมริกัน เขาเกิดและเติบโตในเมืองมอนโร รัฐวอชิงตัน และเริ่มต้นอาชีพนักดนตรีโดยเล่นแทนเพื่อนในรายการประกวดความสามารถ บูนปรากฏตัวในรายการ อเมริกันไอดอล ในช่วงต้นปี ค.ศ. 2021 โดยเขาได้เข้าแข่งขันเพียงช่วงสั้น ๆ ก่อนที่จะถอนตัวไปอย่างสมัครใจ เขาได้รับความนิยมเพิ่มขึ้นอย่างต่อเนื่องในติ๊กต็อกและต่อมาได้เซ็นสัญญากับไนท์สตรีทเรคคอร์ดส
ซิงเกิลเปิดตัวของบูนที่มีชื่อว่า " โกสท์ทาวน์ " ออกจำหน่ายในเดือนตุลาคม ค.ศ. 2021 และติดชาร์ตใน 16 ประเทศ นับจากนั้นมา บูนก็ได้ปล่อยซิงเกิลที่ประสบความสำเร็จหลายเพลง รวมถึง " In the Stars " (เมษายน ค.ศ. 2022) และ " Beautiful Things " (มกราคม ค.ศ. 2024) โดยเพลงหลังขึ้นสู่อันดับหนึ่งในชาร์ตในสหราชอาณาจักร ออสเตรเลีย แคนาดา นอร์เวย์ ฝรั่งเศส เยอรมนี ไอร์แลนด์ และนิวซีแลนด์ นอกจากนี้ยังกลายเป็นเพลงแรกของเขาที่ติดห้าอันดับแรกในบิลบอร์ดฮอต 100 ของสหรัฐอเมริกา โดยขึ้นถึงอันดับสอง "Fireworks & Rollerblades" อัลบั้มแรกของเขาออกวางจำหน่ายในเดือนเมษายน ค.ศ. 2024
ชีวิตวัยเด็ก.
บูนเกิดในเมืองมอนโร รัฐวอชิงตัน เป็นบุตรของเคอร์รี่ และเนท บูน บูนเติบโตมาพร้อมกับพี่สาวน้องสาวอีกสี่คน ได้แก่ เคย์ลี นาตาลี เอ็มมา และแคลร์ เขาเข้าเรียนที่โรงเรียนมัธยมมอนโร และเป็นสมาชิกทีมกระโดดน้ำของโรงเรียน เขาจบการศึกษาในปี ค.ศ. 2020
บูนค้นพบพรสวรรค์ทางดนตรีของเขาเมื่อเพื่อนขอให้เขาเล่นเปียโนและร้องเพลงในการแข่งขันวงโยธวาทิตของโรงเรียนมัธยมเมื่อตอนที่เขาเป็นนักเรียนชั้นมัธยมศึกษาปีที่ 3 ก่อนหน้านี้เขาไม่มีประสบการณ์เป็นนักร้องเลย 
เขาเข้าเรียนที่มหาวิทยาลัยบริคัม ยัง–ไอดาโฮ ซึ่งเป็นวิทยาลัยเอกชนที่ดำเนินการโดยคริสตจักรของพระเยซูคริสต์แห่งวิสุทธิชนยุคสุดท้าย ซึ่งเขาเป็นสมาชิกอยู่เป็นเวลาสั้น ๆ เขาเรียนที่วิทยาเขตเร็กซ์เบิร์ก รัฐไอดาโฮ เป็นเวลาหนึ่งภาคเรียน ก่อนจะดร็อปเรียนเพื่อมุ่งเน้นไปที่ดนตรี
อาชีพ.
บูนได้รับแรงบันดาลใจทางดนตรีตั้งแต่ยังเด็กจากการไปชมคอนเสิร์ตของจอน เบลเลียน หลังจากนั้นเขาจึงเริ่มร้องเพลงอย่างจริงจัง ตามคำแนะนำของเพื่อน เขาเริ่มโพสต์วิดีโอร้องเพลงลงในติ๊กต๊อกและเข้าร่วมออดิชั่นอเมริกันไอดอล ซีซั่นที่ 19 ในช่วงต้นปี ค.ศ. 2021 บูนได้รับเชิญให้เข้าร่วมการแข่งขัน แต่เขาถอนตัวออกจากการแข่งขันหลังจากผ่านเข้าสู่รอบ 24 คนสุดท้ายเพื่อมุ่งเน้นไปที่อาชีพของเขาแทน การแสดงของเขาไม่ได้ออกอากาศ
นีโค ฮึลเคินแบร์ค

นีโคลัส ฮึลเคินแบร์ค (เกิด 19 สิงหาคม ค.ศ. 1987) เป็นนักแข่งรถชาวเยอรมัน ปัจจุบันแข่งรถในการแข่งขันฟอร์มูลาวันให้แก่เซาเบอร์ ส่วนการแข่งขันทดสอบความทนทาน ฮึลเคินแบร์คชนะการแข่งขัน 24 ชั่วโมง เลอม็อง ฤดูกาล กับพอร์เชอ
ฮึลเคินแบร์คเกิดและเติบโตที่เมืองเอ็มเมอริชอัมไรน์ เขาเริ่มต้นแข่งรถคาร์ตตั้งแต่อายุสิบขวบ และเป็นแชมป์หลายรายการในระดับชาติ ก่อนที่จะเลื่อนขึ้นสู่รายการฟอร์มูลาระดับรองใน ค.ศ. 2005 ฮึลเคินแบร์คได้รับตำแหน่งแชมป์แรกในรายการ ในปีเดียวกัน ต่อมาเขาได้ชนะการแข่งขัน ในฐานะตัวแทนของเยอรมนี หลังจากชนะการแข่งขัน และ เขาได้ลงแข่งต่อที่จีพีทูซีรีส์ ฤดูกาล กับอาแอร์เต และเป็นแชมป์ในฤดูกาลแรกของเขานั้นเอง ทำให้เขากลายเป็นนักขับคนที่สามที่เป็นแชมป์รายการจีพีทูซีรีส์/ฟอร์มูลาทู ในฤดูกาลแรกของตนเองถัดจาก นีโค ร็อสแบร์ค และ ลูวิส แฮมิลตัน
ฮึลเคินแบร์คเป็นนักขับทดสอบให้แก่วิลเลียมส์ระหว่างฤดูกาล ถึง และได้เซ็นสัญญาเป็นนักแข่งหลักในฤดูกาล โดยเข้าแข่งขันฟอร์มูลาวันรายการแรกของเขาที่ เขาได้ตำแหน่งโพลแรกในการแข่งขัน ก่อนที่สิ้นสุดฤดูกาลนั้นจะถูกเปลี่ยนตัวกับ ปัสตอร์ มัลโดนาโด ฮึลเคินแบร์คเข้าร่วมฟอร์ซอินเดียโดยเป็นนักขับสำรองในฤดูกาล และเลื่อนขั้นเป็นนักแข่งหลักสำหรับฤดูกาล ในฤดูกาล เขาลงแข่งให้แก่เซาเบอร์ ก่อนจะกลับมายังฟอร์ซอินเดียในฤดูกาล เคียงคู่กับเซร์ฆิโอ เปเรซ หลังจากผ่านไปสามฤดูกาลกับฟอร์ซอินเดีย ฮึลเคินแบร์คได้ย้ายไปยังเรอโนในฤดูกาล และอยู่จนถึง เมื่อถูกเปลี่ยนตัวกับแอ็สเตบาน ออกง สำหรับฤดูกาลต่อไป ฮึลเคินแบร์คกลับไปยังฟอร์ซอินเดีย ซึ่งในขณะนั้นได้กลายเป็นเรซซิงพอยต์ และปรับภาพลักษณ์ใหม่เป็นแอสตันมาร์ตินในเวลาต่อมา ระหว่างฤดูกาล ถึง ในฐานะนักขับสำรอง โดยเขาลงแข่งแทนเปเรซและแลนซ์ สโตรลล์ ในการแข่งขันสามกรังด์ปรีซ์ในฤดูกาล 2020 และเซบัสทีอัน เฟ็ทเทิล สองกรังด์ปรีซ์ในฤดูกาล 2022 เขากลับมาเป็นนักแข่งหลักอีกครั้งในฤดูกาล และ โดยแข่งให้แก่ฮาส เคียงคู่กับ เควิน เมานุสเซิน ฮึลเคินแบร์คเข้าร่วมเซาเบอร์อีกครั้งสำหรับการแข่งขันฤดูกาล และได้ขึ้นโพเดียมครั้งแรกในอาชีพที่การแข่งขัน
จากสถิติ ณ ฮึลเคินแบร์คมีผลงานได้ตำแหน่งโพลครั้ง ทำรอบได้เร็วที่สุดครั้ง และมีอันดับบนโพเดียมครั้งในการแข่งขันฟอร์มูลาวัน เขาครองสถิติฟอร์มูลาวันสำหรับนักแข่งที่ออกตัวมากที่สุดก่อนจะได้ขึ้นโพเดียม (239 ครั้ง) ฮึลเคินแบร์คเซ็นสัญญาเพื่อจะอยู่กับเซาเบอร์จนกระทั่งอาวดี้เป็นเจ้าของทีมแทนอย่างน้อยจนสิ้นสุดฤดูกาล 2026 นอกเหนือจากการแข่งขันฟอร์มูลาวัน ฮึลเคินแบร์คได้เข้าร่วมการแข่งขัน ด้วยกันทั้งสิ้นสองรายการให้แก่พอร์เชอ และชนะการแข่งขัน 24 ชั่วโมง เลอม็อง ในการเข้าร่วมครั้งแรกของเขา
มิสเวียดนาม

มิสเวียดนาม  เป็นการประกวดนางงามในประเทศเวียดนามซึ่งจัดขึ้นทุกสองปีตั้งแต่ปี ค.ศ. 1988 ถือเป็นการประกวดนางงามระดับประเทศที่เก่าแก่และมีชื่อเสียงที่สุดของประเทศเวียดนาม การประกวดนี้จัดโดย เตียนฟ็อง  เป็นหนังสือพิมพ์รายวันจัดพิมพ์โดยคณะกรรมการกลางของสหภาพเยาวชนคอมมิวนิสต์โฮจิมินห์ ซึ่งเป็นกลุ่มเยาวชนของพรรคคอมมิวนิสต์เวียดนาม และเป็นองค์กรทางการเมืองเพียงองค์กรเดียวของประเทศ
ตำแหน่งระดับนานาชาติ.
<templatestyles src="Col-begin/styles.css"/>
มิสเวียดนามในการประกวดระดับนานาชาติ.
ประเทศเวียดนามได้ส่งตัวแทนเข้าร่วมการประกวดนางงามนานาชาติบิ๊กโฟร์ ซึ่งเป็นการประกวดนางงามสำหรับผู้หญิงระดับนานาชาติ 4 รายการหลัก ได้แก่ มิสเวิลด์ มิสยูนิเวิร์ส มิสอินเตอร์เนชันแนล และมิสเอิร์ธ
จังหวัดขอนแก่นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดขอนแก่น พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 10 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2526 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3 และ 4)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองขอนแก่น, อำเภอบ้านฝาง และอำเภอมัญจาคีรี
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอบ้านไผ่, อำเภอพล, อำเภอหนองสองห้อง, อำเภอชนบท, อำเภอแวงน้อย, กิ่งอำเภอพระยืน, กิ่งอำเภอแวงใหญ่ และกิ่งอำเภอเปือยน้อย
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอชุมแพ, อำเภอภูเวียง, อำเภอสีชมพู และกิ่งอำเภอภูผาม่าน
เขตเลือกตั้งที่ 4.
เขตการเลือกตั้งที่ 4 ประกอบด้วยอำเภอน้ำพอง, อำเภอหนองเรือ, อำเภอกระนวน, อำเภอเขาสวนกวาง และอำเภออุบลรัตน์
ชอกะเชร์คู่กันต์

ชอกะเชร์คู่กันต์  เป็นละครโทรทัศน์ไทยที่ออกอากาศทางช่องจีเอ็มเอ็ม 25 และวิว ตั้งแต่วันที่ 3 มีนาคม พ.ศ. 2566 นำแสดงโดย จิรัชพงศ์ ศรีแสง และกษิดิ์เดช ปลูกผล
ละครเรื่องนี้ผลิตโดยจีเอ็มเอ็มทีวีและปล่อยตัวอย่างละครในงาน "DIVERSELY YOURS" เมื่อเดือนพฤศจิกายน พ.ศ. 2565 ออกอากาศตอนแรกทางช่องจีเอ็มเอ็ม 25 และวิว ในเดือนมีนาคม พ.ศ. 2566 และจบลงในเดือนพฤษภาคมของปีเดียวกัน
โกร๊ะ

โกร๊ะ  ปัจจุบันรู้จักกันในชื่อเปิงกาลันฮูลู เป็นเมืองในอำเภอฮูลูเปรัก รัฐเประ ประเทศมาเลเซีย ติดกับประเทศไทยและรัฐเกอดะฮ์ เมืองที่ใกล้ที่สุดทางฝั่งประเทศไทยคือเมืองเบตงในจังหวัดยะลา
ประวัติ.
โกร๊ะเริ่มต้นเป็นศูนย์กลางการปกครองของอาณาจักรรามัน (ส่วนหนึ่งของรัฐปัตตานี) ซึ่งตั้งอยู่ที่ชายแดนด้านตะวันออกของรัฐเกอดะฮ์ อย่างไรก็ตาม กษัตริย์แห่งรามันได้รุกรานกลีอันอินทันและดำเนินการขุดเหมืองในพื้นที่ จนกระทั่งเกิดข้อพิพาทกับรัฐบาลเประหลายครั้ง ซึ่งทำให้เกิดข้อตกลงหลายฉบับระหว่างอังกฤษ สยาม และเประ ในปี พ.ศ. 2445 รัฐบาลสยามได้เข้ามาล้มล้างระบอบกษัตริย์ของรัฐรามัน หลังจากสนธิสัญญาอังกฤษ–สยาม พ.ศ. 2452 สยามได้โอนพื้นที่ทางตอนเหนือของอำเภอฮูลูเปรักให้กับสหพันธรัฐมลายู ซึ่งเประเป็นส่วนหนึ่งของรัฐนี้ พิธีส่งมอบอำเภอฮูลูเปรักจัดขึ้นที่โกร๊ะเมื่อวันที่ 16 กรกฎาคม พ.ศ. 2452
ปัจจุบันโกร๊ะ รู้จักกันในชื่อเปิงกาลันฮูลู ประวัติความเป็นมาของชื่อโกร๊ะ เริ่มจากแม่น้ำสายเล็ก ๆ ที่ไหลผ่านบริเวณนี้ แม่น้ำสายนี้มาจากหมู่บ้านที่ชื่อว่า เซลารอง (Selarong) โดยคำว่า เซลารอง แปลว่า "เส้นทางช้าง" ในภาษาอาหรับ แม่น้ำสายนี้เต็มไปด้วยโคลนที่อาบช้าง ซึ่งเป็นของกษัตริย์รามัน มีจำนวนถึงหลายร้อยตัว เพื่ออำนวยความสะดวกในการอาบช้าง พระเจ้ารามัน จึงทรงมีพระบรมราชโองการให้สร้างเขื่อนเพื่อกักเก็บน้ำ แม่น้ำจึงกลายเป็นทะเลสาบเล็ก ๆ ที่มีน้ำขุ่น เนื่องจากเมืองนี้เคยมีชื่อว่า โกร๊ะ ในอดีต
เมื่อวันที่ 4 มกราคม พ.ศ. 2527 ในรัชสมัยของสุลต่านแห่งเประที่ 33 ของสุลต่านอิดริส อัล-มุตาวักกิล อัลลัลลาฮีชาห์ (สุลต่านอิดริส ชาห์ที่ 2) ผู้ล่วงลับ พระองค์ทรงยินยอมที่จะเปลี่ยนชื่อโกร๊ะเป็นเปิงกาลันฮูลู เนื่องจากสถานที่นี้เป็นจุดเปลี่ยนผ่านเมื่อพระองค์เสด็จไปยังอำเภอฮูลูเปรัก
ปัจจุบัน ซากทะเลสาบเล็ก ๆ แห่งหนึ่งได้รับการพัฒนาโดยฝ่ายบริหารเขตเป็นสวนสาธารณะที่มีชื่อว่า "สวนตาเส็กตาคง" ("Taman Tasek Takong") ความสัมพันธ์ระหว่างช้างกับชื่อของโกร๊ะ ได้รับการทำให้เป็นตำนาน โดยเครื่องหมายของสภาอำเภอเปิงกาลันฮูลู รัฐเประ
สิรินาถ สุคันธรัต

สิรินาถ สุคันธรัต (เกิด 10 ตุลาคม พ.ศ. 2538) ชื่อเล่น กิ๊ฟ เป็นนักแสดงและนางแบบชาวไทยในสังกัดเชนจ์ 2561
ประวัติ.
ชีวิตวัยเด็ก.
สิรินาถเกิดเมื่อวันที่ 10 ตุลาคม พ.ศ.2538 ที่จังหวัดสระบุรี เป็นบุตรคนสุดท้องจากพี่น้องทั้งหมด 3 คน จบการศึกษาจากคณะการสื่อสารมวลชน มหาวิทยาลัยเชียงใหม่
เข้าสู่วงการ.
สิรินาถเริ่มต้นอาชีพนักแสดงด้วยการเป็นนักแสดงสมทบ โดยตู่ ปิยวดี มาลีนนท์ ผู้จัดละครชื่อดังทางช่อง 3 เปิดโอกาสให้เธอได้แสดงละครโทรทัศน์ เธอเปิดเผยว่า ปิยวดีดูแลเธอเป็นอย่างดี จนกระทั่งมีโอกาสได้เซ็นสัญญากับพีพีทีวี เอชดี 36 และมีผลงานมากมาย ทั้งละคร ซิทคอม และพิธีกร ปัจจุบันเธอมีผลงานให้ผู้ชมได้ชมอยู่ตลอด
ธนบูรณ์ เกียรตินิรันดร์

ธนบูรณ์ เกียรตินิรันดร์ (เกิด 9 มกราคม พ.ศ. 2543) ชื่อเล่น อู๋ เป็นนักแสดงชายชาวไทยในสังกัดจีเอ็มเอ็มทีวี จบการศึกษาจากมหาวิทยาลัยขอนแก่น ผลงานเด่นของเขาได้แก่ใครคืออองชองเต
ประวัติ.
อู๋ ธนบูรณ์ เกียรตินิรันดร์ เกิดเมื่อวันที่ 9 มกราคม พ.ศ. 2543 ที่จังหวัดขอนแก่น มีส่วนสูง 184 ซม. และน้ำหนัก 63 กก. จบการศึกษาระดับชั้นมัธยมศึกษาที่โรงเรียนขอนแก่นวิทยายน และสำเร็จการศึกษาระดับปริญญาตรีจากคณะศิลปกรรมศาสตร์ มหาวิทยาลัยขอนแก่น ในปี พ.ศ. 2565
เข้าสู่วงการ.
พ.ศ. 2565.
อู๋ ธนบูรณ์ เข้าสู่วงการบันเทิงเมื่อเดือนมกราคม พ.ศ. 2565 ด้วยการรับบทเป็น ภูผา ในละครโทรทัศน์เรื่อง "ใครคืออองชองเต" ในเดือนกรกฎาคมของปีเดียวกัน เขาได้รับบทเป็น อู๋ ในละครเรื่อง "รักสลับโลก" และรับบทเป็นคู่รักในจอกับธราธร จันทรวรกาญจน์
พ.ศ. 2566–ปัจจุบัน.
ในเดือนเมษายน พ.ศ. 2566 เขาได้แสดงในเรื่อง "อยากเห็นท้องฟ้าเป็นอย่างวันนั้น" และรับบทเป็น ทู ในจักรวาลคู่ขนาน ในเดือนพฤษภาคมของปีเดียวกัน ละครโทรทัศน์เรื่อง "บทกวีของปีแสง" ก็ได้ออกอากาศ โดยเขารับบทเป็น แม็กซ์
ในเดือนกรกฎาคม เขาได้ร่วมงานกับธราธรอีกครั้งในละครเรื่อง "วาระซ่อนเร้น" โดยรับบทเป็น เจ๋ง
วันที่ 17 ตุลาคมในงาน “GMMTV 2024 PART 1” ซึ่งเป็นงานแถลงข่าวโปรโมทละครใหม่ ได้มีการประกาศว่า ธนบูรณ์จะเป็นหนึ่งในพระเอกของละครเรื่อง “คือเรารักกัน”
ในเดือนเมษายน พ.ศ. 2567 เขาได้รับโอกาสแสดงภาพยนตร์เรื่องแรกคือเรื่อง "เธอ ฟอร์ แคช สินเชื่อ..รักแลกเงิน" โดยรับบทเป็น แป๊ด
ยุทธการที่สะพาน

ยุทธการที่สะพาน หรือ ยุทธการอัลญิสร์  สู้กันที่ริมฝั่งแม่น้ำยูเฟรติสระหว่างทัพอาหรับมุสลิมที่นำโดยอะบู อุบัยด์ อัษษะเกาะฟีกับทัพซาเซเนียนเปอร์เซียที่นำโดยแบฮ์แมน จอดูแยฮ์ โดยทั่วไปจัดว่าเกิดใน ค.ศ. 634 และเป็นสงครามเดียวที่ฝ่ายซาเซเนียนเอาชนะกองทัพเคาะลีฟะฮ์รอชิดูน
เนื้อหา.
กองทัพมุสลิมเข้ายึดอัลฮีเราะฮ์แล้ว และเข้าควบคุมพื้นที่โดยรอบที่ชาวอาหรับอาศัยอยู่ในเมโสโปเตเมียที่ริมฝั่งแม่น้ำยูเฟรติส การยึดอัลฮีเราะฮ์ทำให้ชาวเปอร์เซียตกตะลึง เพราะ "ยัซเดเกิร์ดผู้ทรงพระเยาว์เริ่มเอาจริงเอาจังกับกิจการของชาวอาหรับมากขึ้น" ยัซเดเกิร์ดส่องกองกำลังไปยังพื้นที่ชายแดนอาหรับ และดูเหมือนจะได้เปรียบ เพราะอัลมุษันนาจำเป็นต้องเรียกกำลังเสริมจากมะดีนะฮ์
อุมัร เคาะลีฟะฮ์องค์ใหม่ ส่งอะบู อุบัยด์ไปเมโสโปเตเมียเพื่อรับคำสั่งจากอัลมุษันนา เขาเผชิญหน้ากับกองกำลังหลักของเปอร์เซียภายใต้การนำของแบฮ์แมน จอดูแยฮ์ใกล้กับที่ตั้งของกูฟะฮ์ในปัจจุบัน กองกำลังทั้งสองเผชิญหน้ากันบนแต่ละฝั่งของแม่น้ำยูเฟรติส เนื่องจากมีสะพานข้าม การสู้รบครั้งนี้จึงถูกเรียกว่า ยุทธการที่สะพาน
สงคราม.
แบฮ์แมนเชิญอะบู อุบัยด์ให้ตัดสินว่าใครควรข้ามแม่น้ำ อุบัยด์เลือกตนเป็นผู้ริเริ่มแล้วข้ามแม่น้ำอย่างอุกอาจ ซึ่งกลายเป็นหายนะสำหรับกองกำลังของเขา ตามแหล่งข้อมูล การเห็นช้างในกองทัพเปอร์เซียทำให้ม้าของชาวอาหรับหวาดกลัว อนึ่ง ปรากฏว่าช้างเผือกดึงตัวอะบู อุบัยด์ออกจากหลังม้าด้วยงวง และเหยียบย่ำเขาขณะพยายามโจมตีงวงช้างอย่างเข้าใจผิด การเสียชีวิตของผู้บัญชาการและการไม่สามารถทำกองทัพเปอร์เซียที่ตั้งแนวไว้ใกล้กับสะพานให้ถอยไปได้ เหตุทั้งสองทำให้ชาวอาหรับตกใจและหนีไป จากนั้นผู้ที่บัญชาการการทัพต่อคืออัลฮะกัมและญับร์ พี่/น้องชายและบุตรตามลำดับ และท้ายที่สุดนำโดยอัลมุษันนา ตามธรรมเนียม อัลมุษันนายังคงสู้รบต่อไป เพื่อให้ชาวอาหรับสามารถซ่อมแซมสะพานและหลบหนี โดยสูญเสียทหารไป 4,000 นาย แม้ว่าจะไม่มีการประมาณตัวเลขที่แม่นยำเกี่ยวกับจำนวนผู้ที่เกี่ยวข้องกับการสู้รบครั้งนี้และการสู้รบอื่น ๆ ในยุคเดียวกันก็ตาม มุสลิมชาวอาหรับประมาณ 3,000 นายถูกพัดพาไปตามแม่น้ำ
แหล่งข้อมูลยอมรับกันว่าด้วยเหตุผลบางประการ แบฮ์แมน จอดูแยฮ์ไม่ได้ไล่ตามกองทัพอาหรับที่กำลังหลบหนี
ผโนร์-คเมียน-ฌโมฮ์

ผโนร์-คเมียน-ฌโมฮ์  เป็นภาพยนตร์สารคดีฝรั่งเศส-กัมพูชาใน ค.ศ. 2018 ที่ผลิต ร่วมเขียน และกำกับโดยบาน ริทธี ภาพยนตร์นี้ได้รับเลือกเป็นตัวแทนกัมพูชาในภาพยนตร์ต่างชาติดีเด่นที่งานงานประกาศผลรางวัลออสการ์ ครั้งที่ 91 แต่ไม่เข้ารอบ
จังหวัดขอนแก่นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดขอนแก่น พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองขอนแก่น, อำเภอกระนวน, อำเภอน้ำพอง และกิ่งอำเภอเขาสวนกวาง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอหนองเรือ, อำเภอภูเวียง, อำเภอชุมแพ, อำเภอสีชมพู, อำเภอบ้านฝาง, อำเภออุบลรัตน์, กิ่งอำเภอพระยืน และกิ่งอำเภอภูผาม่าน
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอบ้านไผ่, อำเภอมัญจาคีรี, อำเภอพล, อำเภอหนองสองห้อง, อำเภอชนบท, อำเภอแวงน้อย, กิ่งอำเภอเปือยน้อย และกิ่งอำเภอแวงใหญ่
เรกิ

เรกิ  เป็นชื่อศักราชญี่ปุ่นหลังปี"วาโด"และก่อนปี"โยโร" ช่วงนี้กินระยะเวลาจากกันยายน ค.ศ. 715 ถึงพฤศจิกายน ค.ศ. 717 จักรพรรดินีผู้ครองราชย์คือจักรพรรดินีเก็นโช)
จังหวัดขอนแก่นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดขอนแก่น พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2519 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองขอนแก่น, อำเภอกระนวน, อำเภอน้ำพอง, กิ่งอำเภอพระยืน และกิ่งอำเภอเขาสวนกวาง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอหนองเรือ, อำเภอภูเวียง, อำเภอชุมแพ, อำเภอสีชมพู, อำเภอบ้านฝาง และกิ่งอำเภออุบลรัตน์
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอบ้านไผ่, อำเภอมัญจาคีรี, อำเภอพล, อำเภอหนองสองห้อง, อำเภอชนบท, อำเภอแวงน้อย, กิ่งอำเภอเปือยน้อย และกิ่งอำเภอแวงใหญ่
วัดโบสถ์สมพรชัย

วัดโบสถ์สมพรชัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลราชคราม อำเภอบางไทร จังหวัดพระนครศรีอยุธยา มีที่ดินตั้งวัดเนื้อที่ 17 ไร่ 3 งาน 56 ตารางวา พื้นที่ตั้งวัดเป็นที่ราบลุ่มอยู่ริมแม่น้ำเจ้าพระยา
วัดโบสถ์สมพรชัย สร้างขึ้นเป็นวัดนับตั้งแต่ประมาณ พ.ศ. 2339 เดิมเรียกว่า วัดโบสถ์ บ้างเรียก วัดโบสถ์แควใหญ่ บ้าง ที่เรียกอย่างนั้นเนื่องจากวัดโบสถ์ตั้งอยู่ริมฝั่งแม่น้ำเจ้าพระยา ซึ่งชาวบ้านเรียกว่าแควใหญ่ ต่อมาได้เปลี่ยนเป็น "วัดโบสถ์สมพรชัย" เพื่อให้มีความหมายที่ดีขึ้น และจะได้ไม่มีใครเรียกเพี้ยนเป็นไปในทางที่ไม่ดี วัดได้รับพระราชทานวิสุงคามสีมาเมื่อ พ.ศ. 2345 เขตวิสุงคามสีมากว้าง 22 เมตร ยาว 5 เมตร
อาคารเสนาสนะประกอบด้วยอุโบสถกว้าง 8 เมตร ยาว 22 เมตร เป็นอาคารก่ออิฐถือปูน ศาลาการเปรียญกว้าง 16 เมตร ยาว 33 เมตร สร้างด้วยคอนกรีต สร้างเมื่อ พ.ศ. 2519 หอสวดมนต์เป็นอาคาร 2 ชั้น ใช้เป็นที่เรียนพระปริยัติธรรม ชั้นล่าง กุฎิสงฆ์ จำนวน 12 หลัง เป็นอาคารครึ่งตึกครึ่งไม้ มีหอระฆัง ศาลาท่าน้ำ 2 หลัง ฌาปนสถาน และสุสาน สำหรับปูชนียสถานมีพระประธานในอุโบสถ
วัดหลวงพ่อเขียว

วัดหลวงพ่อเขียว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสำพะเนียง อำเภอบ้านแพรก จังหวัดพระนครศรีอยุธยา
วัดหลวงพ่อเขียว เดิมชื่อ วัดข้าวพุ่มเขียว หรือ วัดข้าวเขียว แต่ชาวบ้านนิยมเรียก วัดพระเขียว ตามลักษณะของพระพุทธรูปหินทรายเนื้อสีเขียวแกมเทาที่ขุดพบประดิษฐานอยู่ในวิหาร จากคำบอกเล่าของคุณยายปลั่ง ลือพัตร (เสียชีวิตเมื่อ พ.ศ. 2497) วัดพระเขียวเคยมีความเจริญรุ่งเรืองมาก เป็นเส้นทางผ่านการเดินทัพของพม่า เมื่อครั้งเสียกรุงครั้งที่ 1 และครั้งที่ 2 ชาวบ้าน พระ เณร ต้องหลบหนีเอาตัวรอดจนกลายเป็นวัดร้าง ทิ้งซากปรักหักพังจมอยู่ใต้โคลนตม เมื่อชาวบ้านอพยพกลับมาอีกครั้งก็ได้สร้างวัด สร้างกุฏิสงฆ์บนที่ดินของพ่อนวม แม่เนียม เนื้อที่ 9 ไร่ 4 ตารางวา หลวงพ่อได้มาเข้าฝันชาวบ้านว่าท่านจมดินอยู่ ให้ขุดขึ้นมาจึงพบชิ้นส่วนพระพุทธรูปหินทรายสีเขียวอมเทา ชาวบ้านจึงเรียกกันว่า "หลวงพ่อเขียว"
วัดหลวงพ่อเขียวตั้งวัดเมื่อ พ.ศ. 2325 ได้รับพระราชทานวิสุงคามสีมาวันที่ 29 สิงหาคม พ.ศ. 2446 เขตวิสุงคามสีมา กว้าง 12 เมตร ยาว 18 เมตร ได้ผูกพัทธสีมาวันที่ 18 มีนาคม พ.ศ. 2449
แพทริก ชวาร์เซเน็กเกอร์

แพทริก อาร์โนลด์ ไชร์ฟเวอร์ ชวาร์เซเน็กเกอร์ (เกิด 18 กันยายน ค.ศ. 1993) เป็นนักแสดงชาวอเมริกัน เขาเป็นบุตรชายของ อาร์โนลด์ ชวาร์เซเน็กเกอร์ และ มาเรีย ไชร์ฟเวอร์ เขาเริ่มต้นอาชีพด้วยบทบาทเล็ก ๆ ในช่วงต้นทศวรรษ 2000 และต่อมาได้แสดงนำในซีรีส์โทรทัศน์เรื่อง "The Staircase" (2022), "American Sports Story" (2024) และ "เดอะไวต์โลตัส" ซีซันที่สาม (2025)
หมู่เกาะเดอลอง

หมู่เกาะเดอลอง (#เปลี่ยนทาง ,) เป็นหมู่เกาะที่ไม่มีผู้อยู่อาศัย มักถูกนับรวมเป็นส่วนหนึ่งของหมู่เกาะนิวไซบีเรีย ตั้งอยู่ทางตะวันออกเฉียงเหนือของเกาะโนวายาซิบีร์
ประเทศบราซิลในเวิลด์เกมส์ 2025

ประเทศบราซิล จะเข้าร่วมการแข่งขัน เวิลด์เกมส์ 2025 ซึ่งจะจัดขึ้นที่ เฉิงตู ประเทศจีน ตั้งแต่วันที่ 7 ถึง 17 สิงหาคม 2025 
นักกีฬา.
รายชื่อนักกีฬาที่เข้าร่วมการแข่งขันในเกมนี้มีดังนี้
ฟิสต์บอล.
บราซิลได้สิทธิ์เข้าร่วมการแข่งขันฟิสต์บอลชายโดยจบในอันดับที่ 3 จากการแข่งขันชิงแชมป์โลก 2023
วูซู.
บราซิลได้สิทธิ์หนึ่งนักกีฬาจากการแข่งขันวูซูชิงแชมป์โลก 2023
ประเทศแคนาดาในเวิลด์เกมส์ 2025

ประเทศแคนาดา จะเข้าร่วมการแข่งขัน เวิลด์เกมส์ 2025 ที่จัดขึ้นที่เฉิงตู จีน ตั้งแต่วันที่ 7 ถึง 17 สิงหาคม ค.ศ. 2025
ผู้แข่งขัน.
รายการต่อไปนี้เป็นจำนวนผู้แข่งขันในครั้งนี้
จังหวัดขอนแก่นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดขอนแก่น พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองขอนแก่น, อำเภอบ้านไผ่, อำเภอกระนวน และกิ่งอำเภอบ้านฝาง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอชุมแพ, อำเภอสีชมพู, อำเภอภูเวียง, อำเภอหนองเรือ, อำเภอน้ำพอง และกิ่งอำเภออุบลรัตน์
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอมัญจาคีรี, อำเภอพล, อำเภอหนองสองห้อง, อำเภอชนบท และกิ่งอำเภอแวงน้อย
มะฮากีริ

มหาคีรีนะ หรือ มี่นมะฮากีริ ([məhà ɡìɹḭ]; แปลว่า "เจ้าภูเขาหลวง"; เรียกอีกชื่อว่า อินดวินนะ) เป็นหนึ่งในนะหลวง 37 ตนของพม่า เป็นบุตรของช่างตีเหล็กชื่อดัง อูทินดอ  มีชื่อจริงว่า มองทินเด (งะทินเด) หรือพ่อรูปหล่อ เขาแข็งแกร่งมาก สามารถหักงาช้างได้ กษัตริย์แห่งตะก้องกังวลว่าตนอาจถูกแย่งชิงบัลลังก์ มองทินเดจึงไปซ่อนตัวในหมู่บ้านแห่งหนึ่ง กษัตริย์จึงใช้อุบายสมรสกับ ซอเมยา เรียกอีกชื่อว่า เมียะละ หรือ ชเว-เมียะนา (นางหน้าทอง) น้องสาวของมองทินเด และตั้งขึ้นเป็นมเหสีพระองค์หนึ่งของพระองค์ และหว่านล้อม ซอเมยา ให้พี่ชายของเธอออกมาจากที่ซ่อนเพื่อมารับยศตำแหน่งสูง เมื่อมองทินเดออกมาจากที่ซ่อน กษัตริย์ก็สั่งให้จับกุมเขาและเผาทั้งเป็นโดยมัดไว้กับต้นจำปา น้องสาวของเขาก็เสียชีวิตไปพร้อมกับเขาด้วย และทั้งสองกลายเป็นนะที่ดุร้ายสิงสถิตอยู่ในต้นไม้ต้นนั้น หลอกหลอนผู้คนที่บังเอิญผ่านมาใกล้ต้นไม้เป็นระยะ ๆ กษัตริย์แห่งตะก้องจึงสั่งให้ตัดต้นไม้และโยนลงในแม่น้ำอิรวดีซึ่งลอยและมาหยุดอยู่ที่อาณาจักรในพุกามซึ่งปกครองโดยพระเจ้าตินเลจอง (ค.ศ. 344–387) นะทั้งสองปรากฏตัวในพระสุบินเพื่อบอกเล่ากษัตริย์ถึงชะตาชีวิตอันเลวร้ายของพวกเขา และเสนอที่จะปกป้องเมืองหากพวกเขาได้รับสถานที่สถิต พระเจ้าตินเลจองมีดำริให้นำลำต้นไม้ไปที่เขาโปะป้า แบ่งออกเป็นสองส่วน (ส่วนละ นะ หนึ่งตน) และแกะสลักเป็นรูปมนุษย์ นับแต่นั้นเป็นต้นมา มองทินเด ก็เป็นที่รู้จักในฐานะเจ้าภูเขาหลวง#เปลี่ยนทาง นอกจากนี้พวกเขายังได้รับการประดิษฐานไว้ทั้งสองข้างของประตูเมืองตะระบา โดย มองทินเด อยู่ทางขวา และ ชเว-มแยะนา อยู่ทางซ้าย กษัตริย์องค์ต่อมามีเศียรทองคำที่ทำเป็นนะทั้งสองตน และให้นำเศียรเหล่านี้ไปตั้งไว้ที่เสาบนเขาโปะป้า (เศียรจากปี ค.ศ. 1812 ยังคงได้รับการบูชาบนภูเขาแห่งนี้)
คุณสามีที่รัก

คุณสามีที่รัก (เวอร์ชั่นอ้ายฉีอี้) หรือ แต่งก่อนค่อยรัก (เวอร์ชั่นวีทีวี) หรือ รักกันนะคุณสามี (เวอร์ชั่นทรูไอดี) และ เผลอใจรักคุณสามี (เวอร์ชั่นโมโนแม็กซ์)  เป็นละครโทรทัศน์จีนแนวจินตนิยมปี 2020 ดัดแปลงมาจากนวนิยายเรื่อง “สามีเงินผ่อน” ของพิชญา เทิดขวัญชัย นักเขียนชาวไทยเจ้าของนามปากกา กรุง ญ. ฉัตร ละครเรื่องนี้กำกับโดย ฉือฉือ (徐馳) นำแสดงโดยโจว อวี้ถง และกง จวิ้น ร่วมด้วยจิน เจ๋อ และอู๋ ม่านซือ ละครเรื่องนี้บรรยายถึงเรื่องราวความรักของลู่ ฟางหนิง ประธานบริษัทเฟอร์นิเจอร์ผู้ชอบบงการคนอื่น และหลิง รุ่ย ศัลยแพทย์หนุ่มผู้สุภาพอ่อนโยนที่แต่งงานกันเพราะสัญญาและตกหลุมรักกันหลังจากแต่งงาน ออกอากาศตอนแรกทางช่องแมงโก้ทีวีเมื่อวันที่ 29 ตุลาคม ค.ศ. 2020 ออกอากาศอีกครั้งทางดรากอนทีวีในช่วงบ่ายของวันที่ 28 มกราคม ค.ศ. 2022 โดยครองอันดับ 2 ในด้านเรตติ้งและเป็นละครโทรทัศน์เรื่องสุดท้ายที่ออกอากาศในช่วงนอกเวลาไพรม์ไทม์ทางซีซีทีวีและทีวีดาวเทียมท้องถิ่นในปี ค.ศ. 2022
เนื้อเรื่อง.
ลู่ ฟางหนิง ประธานของลู่หมิงกรุ๊ป ซึ่งเป็นบริษัทเฟอร์นิเจอร์รายใหญ่ เธอบรรลุข้อตกลงกับพ่อในการสนับสนุนการเปิดตัวสินค้าใหม่โดยมีเงื่อนไขว่าเธอจะต้องแต่งงานภายใน 1 ปี หลิง รุ่ย ศัลยแพทย์หนุ่มผู้มีรูปร่างหน้าตาหล่อเหลา มีจิตใจเหมือนนางฟ้า เพื่อปลดหนี้ เขาจึงตกลงทำสัญญาแต่งงานเป็นเวลาหนึ่งปี หลังจากแต่งงาน ลู่ ฟางหนิง ผู้แข็งแกร่งพยายามเปลี่ยนแปลงชีวิตของเธอ และค่อย ๆ พัฒนาความรู้สึกที่แท้จริงต่อหลิง รุ่ย อย่างไรก็ตาม เนื่องจากความวุ่นวายในครอบครัวและอาชีพการงานของทั้งสองฝ่าย ทำให้ความสัมพันธ์ของทั้งคู่เริ่มมีปัญหา เมื่อเผชิญกับวิกฤตในอาชีพการงานและเพื่อไม่ให้รบกวนการศึกษาต่อของหลิง รุ่ย เธอจึงตัดสินใจหย่าร้างและไปต่างประเทศ หลังจากกลับถึงบ้าน ทั้งสองก็คืนดีกัน ทำให้ลู่ฟางหนิงเข้าใจว่าความรักที่แท้จริงคืออะไร และตัดสินใจเผชิญทุกสิ่งร่วมกันและดูแลเอาใจใส่กันและกัน
แลนซ์ สโตรลล์

แลนซ์ สตรูโลวิช (เกิด 29 ตุลาคม ค.ศ. 1998) หรือเป็นที่รู้จักในชื่อ แลนซ์ #เปลี่ยนทาง  เป็นนักแข่งรถชาวแคนาดา ปัจจุบันแข่งรถในการแข่งขันฟอร์มูลาวันให้แก่แอสตันมาร์ติน
สโตรลล์เกิดและเติบโตที่เมืองมอนทรีออล โดยเขาเป็นบุตรของนักธุรกิจมหาเศรษฐี ลอว์เรนซ์ สโตรลล์ ผู้เป็นเจ้าของแอสตันมาร์ตินเอฟวันทีมคนปัจจุบัน สโตรลล์เริ่มแข่งรถคาร์ตเมื่ออายุแปดขวบ และเป็นแชมป์ในหลายการแข่งขันทั้งในระดับภูมิภาคและระดับชาติ เขาเป็นสมาชิกแฟร์รารีไดร์เวอร์อะแคเดมีตั้งแต่ ค.ศ. 2010 และเลื่อนขึ้นสู่การแข่งขันฟอร์มูลาระดับรองใน ค.ศ. 2014 โดยเขาได้รับตำแหน่งแชมป์แรกในการแข่งขันอิตาเลียนฟอร์มูลาโฟร์แชมเปียนชิปในปีเดียวกันกับเปรมา ต่อเขาชนะการแข่งขันโตโยต้าเรซซิงซีรีส์ ฤดูกาล กับ และทำผลงานทำลายสถิติด้วยการเป็นแชมป์ในรายการเอฟไอเอฟอร์มูลาทรีชิงแชมป์ยุโรป ฤดูกาล กับเปรมา
สโตรลล์ย้ายมาเป็นสมาชิกวิลเลียมส์ยังไดรเวอร์โปรแกรมใน ค.ศ. 2015 และเซ็นสัญญากับวิลเลียมส์ในฤดูกาล โดยจับคู่กับ ฟีลีปี มัสซา เขาเข้าแข่งขันฟอร์มูลาวันรายการแรกที่ ขณะอายุ 18 ปี ในฤดูกาลเดียวกันนั้น เขาได้สร้างผลงานให้แก่ตนเองด้วยการจบในอันดับบนโพเดียมครั้งแรกที่ ทำให้เขากลายเป็นนักขับที่อายุน้อยที่สุดอันดับสองที่มีอันดับบนโพเดียม ทว่าเขาจบการแข่งขันในอันดับที่แปดในรายการเดียวกันของฤดูกาล ซึ่งเป็นผลงานที่ดีที่สุดของเขาทั้งฤดูกาล สโตรลล์ย้ายมายังเรซซิงพอยต์ในฤดูกาล หลังจากบิดาของเขาเป็นเจ้าของทีมได้ไม่นาน โดยจับคู่กับเซร์ฆิโอ เปเรซ เขาทำผลงานที่ดีที่สุดของฤดูกาลที่ ด้วยอันดับที่สี่ในการแข่งขันภายใต้สภาพอากาศชื้น ในฤดูกาล เขาได้ตำแหน่งโพลแรกในอาชีพที่ พร้อมกับอันดับบนโพเดียมที่และกรังด์ปรีซ์ สโตรลล์ยังคงอยู่ต่อกับทีมที่ปรับภาพลักษณ์ใหม่เป็นแอสตันมาร์ตินในฤดูกาล เคียงคู่กับ เซบัสทีอัน เฟ็ทเทิล เป็นเวลาสองฤดูกาล ก่อนที่จะคู่กับ เฟร์นันโด อาลอนโซ ตั้งแต่ฤดูกาล โดยเขาจบฤดูกาลด้วยอันดับที่สิบในการชิงแชมป์โลกประเภทนักขับ ซึ่งเป็นอันดับที่ดีที่สุดในการแข่งขันฟอร์มูลาวันของเขา
จากสถิติ ณ สโตรลล์มีผลงานด้วยการได้ตำแหน่งโพลครั้ง และมีอันดับบนโพเดียมครั้งในการแข่งขันฟอร์มูลาวัน สโตรลล์เซ็นสัญญาอยู่กับแอสตันมาร์ตินอย่างน้อยจนสิ้นสุดฤดูกาล 2026 นอกเหนือจากการแข่งขันฟอร์มูลาวัน สโตรลล์ได้เข้าแข่งขันในรายการ 24 ชั่วโมง เดย์โทนา ฤดูกาล และ กับ และตามลำดับ
ปริญญ์ กุญชร

ปริญญ์ กุญชร (21 กรกฎาคม พ.ศ. 2538 –) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งผู้รักษาประตูให้แก่สโมสรฟุตบอลหนองบัว พิชญ ในศึกไทยลีก 2
อาชีพในช่วงเริ่มต้น.
ปริญญ์เกิดที่กรุงเทพมหานคร แต่เติบโตที่เชียงใหม่ เขาเข้าเรียนที่โรงเรียนวชิรวิทย์และได้ร่วมทีมฟุตบอลของโรงเรียน กระทั่งเป็นตัวแทนจังหวัดเชียงใหม่ ที่แข่งในการแข่งขันฟุตบอลเยาวชนและประชาชนสองครั้ง หลังจากสำเร็จการศึกษาระดับมัธยมศึกษาตอนปลายจากโรงเรียนราชวินิตบางแคปานขำในกรุงเทพมหานคร เขาตัดสินใจที่จะแข่งฟุตบอลอาชีพและเซ็นสัญญากับสโมสรฟุตบอลพะเยาใน พ.ศ. 2556 แต่ใช้เวลาสองฤดูกาลในฐานะผู้รักษาประตูตัวสำรองตัวที่สอง
อาชีพระดับสโมสร.
เขาเริ่มลงแข่งใน พ.ศ. 2558 และกลายเป็นผู้รักษาประตูหลักของสโมสรฟุตบอลพะเยา การลงแข่งของเขาทำให้เขาเซ็นสัญญากับสโมสรฟุตบอลราชบุรี มิตรผล ในศึกไทยลีก แต่เป็นในฐานะตัวสำรองอีกครั้ง โดยเขาลงแข่งให้แก่ทีมดังกล่าวเพียงครั้งเดียวในศึกไทยลีกคัพ ซึ่งทีมนี้ต้องพบกับความพ่ายแพ้อย่างพลิกความคาดหมายที่ 0 ประตูต่อ 2 ให้แก่สโมสรฟุตบอลจันทบุรีในศึกไทยลีกคัพ จากนั้นเขาย้ายกลับมายังพะเยาอีกครั้งในฤดูกาล 2560 แต่ถูกปล่อยตัวก่อนจบนัดแรกเนื่องจากสโมสรประสบปัญหาทางการเงิน เขากลับไปเรียนมหาวิทยาลัยอีกครั้งในช่วงสั้น ๆ ก่อนจะได้รับเชิญให้ไปทดสอบฝีเท้ากับทีมท้องถิ่นในสโมสรฟุตบอลเจแอล เชียงใหม่ ยูไนเต็ด ซึ่งเป็นทีมในศึกไทยลีก 4 โดยเขาได้เซ็นสัญญาเป็นเวลาหกเดือน ที่เริ่มต้นฤดูกาลในตำแหน่งผู้รักษาประตูตัวสำรองอีกครั้ง และในท้ายที่สุด เขาก็ได้เป็นผู้เล่นตัวจริง โดยในช่วงปลายฤดูกาล 2560 ได้ทำให้ทีมเจแอล เชียงใหม่ เลื่อนชั้นขึ้นมาได้ นอกจากนั้น ยังได้ผ่านเข้าสู่รอบรองชนะเลิศในศึกช้าง เอฟเอคัพ (ทว่าแพ้ต่อสโมสรฟุตบอลแบงค็อก ยูไนเต็ด 0 ประตูต่อ 3) กระทั่งเป็นนักฟุตบอลไทยลีก 4 คนเดียวที่ได้รับการเรียกตัวให้ติดทีมชาติรุ่นอายุไม่เกิน 23 ปี ในศึกเอ็ม-150 คัพ ต่อมา เขาได้เซ็นสัญญากับสโมสรฟุตบอลไทยฮอนด้าในศึกไทยลีก 2 ฤดูกาล 2561 ส่วนใน พ.ศ. 2565 ขณะทำหน้าที่ให้แก่สโมสรฟุตบอลอยุธยา ยูไนเต็ด ด้วยสัญญายืมตัว เขาได้ยิงประตูสุดสวยจากระยะไกลในนัดแรกของฤดูกาล ด้วยการเตะฟรีคิกและสร้างความประหลาดใจให้แก่ผู้รักษาประตูของสโมสรฟุตบอลมหาวิทยาลัยเกษตรศาสตร์
เกาะนิวไซบีเรีย

นิวไซบีเรีย หรือ โนวายา ซีบีร์ (,) เป็นเกาะที่อยู่ทางตะวันออกสุดของหมู่เกาะอันจู ซึ่งเป็นกลุ่มย่อยทางตอนเหนือของหมู่เกาะนิวไซบีเรีย ตั้งอยู่ระหว่างทะเลลัปเตฟและทะเลไซบีเรียตะวันออก มีพื้นที่ประมาณ จัดเป็นเกาะที่มีขนาดใหญ่เป็นอันดับที่ 102 ของโลก เกาะนิวไซบีเรียมีพื้นที่ต่ำ โดยมีจุดสูงสุดเพียง และปกคลุมด้วยพืชพรรณแบบทุนดรา เกาะนี้เป็นส่วนหนึ่งของดินแดนสาธารณรัฐซาฮาของสหพันธรัฐรัสเซีย
การแปรพักตร์

ในทางการเมือง ผู้แปรพักตร์ หมายถึงบุคคลที่สละความจงรักภักดีต่อรัฐหนึ่งเพื่อแลกกับความจงรักภักดีต่ออีกรัฐหนึ่ง โดยเปลี่ยนฝ่ายในลักษณะที่ถือเป็นสิ่งที่รัฐแรกถือว่าผิดกฎหมาย หรือกล่าวโดยกว้างกว่านั้น การแปรพักตร์ เกี่ยวข้องกับการละทิ้งบุคคล มูลเหตุ หรือหลักคำสอนที่ผูกพันไว้ด้วยสายสัมพันธ์บางประการ ตามความจงรักภักดีหรือหน้าที่
คำนี้ยังใช้ซึ่งมักจะดูถูกกับบุคคลใดก็ตามที่เปลี่ยนความภักดีต่อศาสนาอื่น ทีมกีฬา พรรคการเมือง หรือฝ่ายคู่แข่งอื่น ๆ ในแง่นี้ ผู้แปรพักตร์มักถูกมองว่าเป็นคนทรยศจากฝ่ายเดิม
การเมืองระหว่างประเทศ.
การกระทำทางกายภาพของการแปรพักตร์มักจะอยู่ในลักษณะที่ฝ่าฝืนกฎหมายของประเทศหรือหน่วยงานทางการเมืองที่บุคคลนั้นต้องการจะจากไป ในทางตรงกันข้าม การเปลี่ยนแปลงเพียงเล็กน้อยในระดับพลเมือง หรือการทำงานร่วมกับกองกำลังพันธมิตร มักจะไม่ถือเป็นการละเมิดกฎหมายใด ๆ
ตัวอย่างเช่น ในคริสต์ทศวรรษ 1950 ชาวเยอรมันตะวันออกถูกห้ามไม่ให้เดินทางไปยังเยอรมนีตะวันตกมากขึ้น ซึ่งพวกเขาจะได้รับการพิจารณาให้เป็นพลเมืองโดยอัตโนมัติตามอาณัติพิเศษ (Exclusive mandate) กำแพงเบอร์ลิน (พ.ศ. 2504) และป้อมปราการตามแนวชายแดนเยอรมันภายใน (พ.ศ. 2495 เป็นต้นไป) ถูกสร้างขึ้นโดยรัฐคอมมิวนิสต์แห่งสาธารณรัฐประชาธิปไตยเยอรมนีเพื่อบังคับใช้นโยบาย เมื่อผู้คนพยายาม "แปรพักตร์" จากเยอรมนีตะวันออก พวกเขาถูกยิงทันทีที่พบเห็น มีผู้เสียชีวิตหลายร้อยคนตามแนวชายแดนระหว่างความพยายามละทิ้งจากสาธารณรัฐ (Republikflucht) แม้จะมีจุดผ่านแดนอย่างเป็นทางการ การอนุญาตให้ออกไปชั่วคราวหรือถาวรนั้นแทบจะไม่ได้รับอนุญาต ในทางกลับกัน สัญชาติเยอรมันตะวันออกของผู้ที่ "ไม่สะดวก" บางคนถูกเพิกถอน และพวกเขาต้องออกจากบ้านจากการแจ้งล่วงหน้าสั้น ๆ อย่างไม่เต็มใจ นักร้องคนอื่น ๆ เช่น วูล์ฟ เบียร์มันน์ ถูกห้ามไม่ให้เดินทางกลับเยอรมนีตะวันออก
ในช่วงสงครามเย็น ผู้คนจำนวนมากที่อพยพจากสหภาพโซเวียตหรือกลุ่มตะวันออกไปทางตะวันตกอย่างผิดกฎหมายถูกเรียกว่าผู้แปรพักตร์ ชาวตะวันตกแปรพักตร์ไปยังกลุ่มตะวันออกเช่นกัน บ่อยครั้งเพื่อหลีกเลี่ยงการถูกดำเนินคดีในฐานะสายลับ คดีที่มีชื่อเสียงบางคดี ได้แก่ คิม ฟิลบี สายลับอังกฤษ ซึ่งแปรพักตร์ไปยังสหภาพโซเวียตเพื่อหลีกเลี่ยงการเปิดเผยตัวในฐานะสายลับเคจีบี และเชลยศึกฝ่ายสัมพันธมิตร 22 นาย (ชาวอังกฤษ 1 คนและชาวอเมริกัน 21 คน) ที่ปฏิเสธการส่งตัวกลับประเทศหลังสงครามเกาหลี โดยเลือกที่จะอยู่ในประเทศจีนต่อไป
เมื่อบุคคลเดินทางออกจากประเทศของตนและให้ข้อมูลแก่หน่วยข่าวกรองต่างประเทศ บุคคลนั้นจะถือว่าเป็นผู้แปรพักตร์ของแหล่งข่าวกรองทางบุคคล (HUMINT) ในบางกรณี ผู้แปรพักตร์ยังคงอยู่ในประเทศหรืออยู่กับหน่วยงานทางการเมืองที่พวกเขาต่อต้าน โดยทำหน้าที่เป็นผู้แปรพักตร์แทน หน่วยข่าวกรองมักจะกังวลเสมอเมื่อซักถามผู้แปรพักตร์ที่อาจแปรพักตร์ปลอม
กองทัพทั้งหมดสามารถแปรพักตร์และเลือกที่จะไม่ปฏิบัติตามคำสั่งจากผู้นำของรัฐได้ ในช่วงอาหรับสปริง กองทัพในอียิปต์และตูนิเซียปฏิเสธคำสั่งให้ยิงผู้ประท้วงหรือใช้วิธีการอื่นเพื่อสลายการชุมนุม การตัดสินใจแปรพักตร์อาจเกิดจากความปรารถนาที่จะป้องกันการไม่เชื่อฟังคำสั่ง หากผู้นำทางทหารตัดสินว่าเจ้าหน้าที่ระดับล่างจะไม่เชื่อฟังคำสั่งให้ยิงผู้ประท้วง พวกเขาอาจมีแนวโน้มที่จะแปรพักตร์มากขึ้น
หมู่เกาะอันจู

หมู่เกาะอันจู หรือ หมู่เกาะอองฌู (#เปลี่ยนทาง ,) เป็นหมู่เกาะและกลุ่มย่อยทางภูมิศาสตร์ของหมู่เกาะนิวไซบีเรีย ตั้งอยู่ระหว่างทะเลลัปเตฟและทะเลไซบีเรียตะวันออกในมหาสมุทรอาร์กติก
อีบัวกับไอ้ขวัญ

อีบัวกับไอ้ขวัญ  เป็นละครโทรทัศน์ไทยแนวสุขนาฏกรรมจินตนิยม พีเรียด และ ฟีลกู๊ด ผลิตโดย บริษัทเลิฟดราม่า จำกัด กำกับการแสดงโดยชัยยุทธ ชูศักดิ์ไพบูลย์ นำแสดงโดยคณิน ชอบประดิถ เดนิส เจลีลชา คัปปุน ธรรม์ธัช ธารินทร์ภิรมย์ สุรีย์ญะเรศ ยะคะเรศ ออกอากาศทางช่อง 3 เอชดีระหว่างวันที่ 21 กุมภาพันธ์ ถึง 26 มีนาคม พ.ศ. 2568
จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดสกลนคร พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสกลนคร, อำเภอกุสุมาลย์, อำเภอพรรณานิคม, อำเภอกุดบาก, อำเภอเต่างอย, อำเภอโคกศรีสุพรรณ, กิ่งอำเภอโพนนาแก้ว และกิ่งอำเภอภูพาน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอพังโคน, อำเภอวานรนิวาส, อำเภอวาริชภูมิ, อำเภออากาศอำนวย, อำเภอคำตากล้า และอำเภอนิคมน้ำอูน
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอสว่างแดนดิน, อำเภอบ้านม่วง, อำเภอส่องดาว และอำเภอเจริญศิลป์
อินูอิต

อินูอิต  เป็นกลุ่มชนพื้นเมืองที่มีความคล้ายคลึงทางวัฒนธรรมและประวัติศาสตร์ซึ่งอาศัยอยู่ในบริเวณ อาร์กติกและกึ่งอาร์กติกของทวีปอเมริกาเหนือ ได้แก่ กรีนแลนด์ แลบราดอร์ ควิเบก นูนาวุต นอร์ทเวสต์เทร์ริทอรีส์ ยูคอน อะแลสกา และเขตชูคอตสกี ของเขตปกครองตนเองชูคอตกา ประเทศรัสเซีย 
กลุ่มภาษาอินูอิตเป็นส่วนหนึ่งของตระกูลภาษาเอสกิโม–อะลิวต์ ที่รู้จักกันในชื่อ อินูอิต-ยูปิก-อูนังกัน และเอสคาลูตด้วย ภาษามืออินูอิตเป็นภาษาที่ใกล้สูญพันธุ์อย่างยิ่งซึ่งใช้ในนูนาวุต
นะมะดอจี้

นะมะดอจี้ ([n̥əma̰dɔ̀dʑí]; แปลว่า "พระขนิษฐา" เรียกอีกชื่อว่า ชเว-เมียะนา) เป็นหนึ่งในนะหลวง 37 ตนของพม่า เป็นรูปตัวแทนของ เมียะละ น้องสาวของ มองทินเด ตามตำนานกล่าวว่าพระนางเป็นมเหสีของกษัตริย์แห่งตะก้อง เมื่อพระนางเห็นพี่ชายถูกเผาทั้งเป็น พระนางก็รีบกระโจนเข้าไปในกองไฟ สามารถช่วยได้แต่เพียงพระเศียรของพระนางเท่านั้น พระนางสวรรคตจากการถูกไฟคลอกและกลายเป็นนะ รูปลักษณ์นะของพระนางเป็นรูปยืนบนแท่นที่ทูนโดยยักษ์นั่งบนช้างดำ พระหัตถ์ขวาวางอยู่บนหน้าอก โดยมีลูกพลัมอยู่ระหว่างนิ้วหัวแม่มือและนิ้วชี้ และพระหัตถ์ซ้ายวางอยู่ข้างลำตัว พระนางเป็นที่รู้จักจากการมีลิงที่ชื่อว่า ชเวมินวุน เป็นสหาย
จูกบ็อกซ์

จูกบ็อกซ์, ตู้เพลง หรือ ตู้แผ่นเสียง  เป็นอุปกรณ์เล่นเพลง ที่ทำงานอัตโนมัติเป็นบางส่วน โดยทั่วไปเป็นเครื่องที่ใช้งานแบบหยอดเหรียญ โดยจะเล่นเพลงจากสื่อที่ลูกค้าเลือก จูกบ็อกซ์แบบคลาสสิกจะมีปุ่มที่มีตัวอักษรและตัวเลข ซึ่งใช้สำหรับเลือกแผ่นเสียงที่ต้องการ บางครั้งอาจใช้แผ่นซีดีแทน เครื่องเปลี่ยนแผ่นดิสก์เป็นอุปกรณ์ประเภทเดียวกันสำหรับใช้ในบ้าน มีขนาดเล็กพอที่จะวางบนชั้นวางได้และบรรจุแผ่นดิสก์ได้มากถึงหลายร้อยแผ่น ทำให้ผู้ใช้สามารถถอด เปลี่ยน หรือใส่แผ่นดิสก์ได้อย่างง่ายดาย